OpenLLM-France/wikimedia huggingface dataset:
# Línia evolutiva de Bonsly

Aquesta línia evolutiva de Pokémon inclou Bonsly i Sudowoodo.

## Bonsly

Bonsly és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i evoluciona a Sudowoodo.

## Sudowoodo

Sudowoodo és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i evoluciona de Bonsly.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Bonsly a Bulbapedia (anglès)
* Sudowoodo a Bulbapedia (anglès)
Espècies de Pokémon :
# Tyrannochthonius norfolkensis

Tyrannochthonius norfolkensis és una espècie d'aràcnid de l'ordre Pseudoscorpionida, de la família Chthoniidae.

## Distribució geogràfica

Es troba de forma endèmica a l'Illa Norfolk (Austràlia).

## Referències

* ↑ Texas A&M University (anglès)
# Fray Escoba

Fray Escoba és una pel·lícula biogràfica espanyola de 1961 dirigida per Ramón Torrado Estrada amb guió escrit per Jaime García-Herranz.

## Sinopsi

Narra la història de Martí de Porres el primer sant afroamericà. Fill del governador de Guayaquil i d'una mulata panamenya, ingressa a un convent dominic de Guayaquil, on es passa el dia escombrant, de manera que es guanya el sobrenom de "Fra Escombra". Amb el temps observa que Déu l'utilitza per a obrar miracles.

## Referències

* René Muñoz - Martín
* Esther Zulema - Ana Velázquez
* Jesús Tordesillas - Pare Prior
* Alfredo Mayo - Juan de Porres

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1961 | Millor guió | Jaime García-Herranz | Guanyador |
| 1961 | Premi especial d'interpretació | René Muñoz | Guanyador |

## Referències

* ↑ «Premios del CEC a la producción española de 1961». CEC. Arxivat de l'original el 2016-03-05. [Consulta: 8 gener 2016].
# FOG-2

El Фугасный огнемёт ФОГ-2 o en català Llançaflames d'Alt Explosiu FOG-2, era un llançaflames dissenyat i produït per la Unió Soviètica durant la Segona Guerra Mundial.

## Història

En 1941, va començar la producció de un nou llançaflames en la Unió Soviètica del llançaflames FOG-1, per un grup d'empleats del 10è Departament de l'Estat Unió de Bureau No. 47, sota les ordres del Camarada Nivikov (dissenyador d'armes). L'arma disposava d'un contenidor cilíndric en el que s'emmagatzemava el combustible, amb una capacitat per a 20 kg d'aquest. En 1943, degut a diversos errors en el primer disseny (la falta de pressió, degut a la combinació de gasos), va aparèixer el FOG-2, la versió millorada del FOG-1. Aquesta nova arma era més mòbil que l'anterior versió, ja que disposava d'una mànega per on agafar-lo. Aquests llançaflames seguien sent molt pesats, el FOG-2 pesava 32 kg (comparats amb els 33 del FOG-1, es podia considerar més lleuger), però gràcies al seu gran pes, era capaç d'arribar a unes distàncies efectives d'uns 110 metres, amb una distància màxima de 140 metres. Durant la guerra, es van produir prop de 15.000 unitats de llançaflames FOG-2, i van ser utilitzats en grans quantitats en tots els fronts de la Segona Guerra Mundial.

## Disseny

L'arma pesava uns 32 kg sense carregar, i el combustible pesava 20 kg afegits (en cas que el dipòsit estigués totalment ple). Aquest llançaflames només es podia usar una vegada. Tenia una distància operativa d'uns 100-110 metres, i una distància operativa màxima de 140 metres.

## Vegeu també

* Llançaflames
* Unió Soviètica

## Referències

* ↑ «Фугасный огнемёт ФОГ-1, ФОГ-2 - Противотанковое оружие, минометы, огнеметы времен Великой Отечественной войны - Оружие СССР - Оружие Второй Мировой войны - Великая Отечественная война» (en rus). warsite.ru. Arxivat de l'original el 2017-10-05. [Consulta: 5 octubre 2017].
* ↑ «Огнеметный фугас ФОГ) - fog.html» (en rus). isnet.ru. [Consulta: 5 octubre 2017].
# Pavle Strugar

Pavle Strugar (Peć, 13 de febrer de 1933 - Belgrad, 12 de desembre de 2018) va ser un general montenegrí de l'Exèrcit Popular Iugoslau (JNA). Va ser declarat culpable de crims de guerra pel Tribunal Penal Internacional per a l'antiga Iugoslàvia (ICTY), pel seu paper en l'atac de Dubrovnik el desembre de 1991.
Quan s'inicià la guerra a Croàcia, Strugar fou nomenat comandant del grup operatiu format per la campanya militar de la zona de Dubrovnik. Després que es fessin públics els càrrecs contra ell, Strugar es va lliurar voluntàriament l'octubre de 2001. El 2005 va ser condemnat a vuit anys de presó per violació de les lleis i costums de guerra, no havent evitat els atacs contra civils, i la destrucció de patrimoni civil i religiós. Va ser alliberat el 20 de febrer de 2009 després d'haver complert dos terços de la condemna, i pel seu estat de salut.

## Referències

* ↑ «Most wanted: 'The Dubrovnik Four'» (en anglès). BBC News, 22-04-2002. [Consulta: 11 febrer 2010].
* ↑ «Un general montenegrino se entrega en La Haya» (en castellà). La Vanguardia, 22-10-2001. [Consulta: 11 febrer 2010]. PDF
* ↑ «Pavle Strugar Granted Early Release» (en anglès). ICTY, 20-02-2009. [Consulta: 11 febrer 2010]. PDF

## Enllaços externs

* Documentació sobre el procés a Pavle Strugar, Tribunal Penal Internacional per a l'antiga Iugoslàvia (anglès)
# David Hernández Matilla

David Hernández Matilla (Gijón, 20 de gener de 1978) és un exfutbolista asturià, que jugava com a davanter.

## Trajectòria

Provinent del Veriña, passa a les categories inferiors del Reial Oviedo. Després de militar en el B, debuta amb el primer equip al maig de 1996, davant el CP Mérida, en la màxima categoria. Però, no té continuïtat en el quadre carbayón. Retorna al filial i la temporada 98/99 és cedit al Caudal de Mieres.
Posteriorment, el migcampista ha jugat en equips de Segona B i Tercera, com el Motril CF (99/01), CP Villarrobledo (01/02), Quintanar (02/03), CE L'Hospitalet (2003), Puertollano (2004), Jerez (2004), Villanovense (2005), CD Guadalajara (05/07), UB Conquense (07/08) i Gijón Industrial (08/10).

## Referències

* ↑ «David Hernandez Matilla» (en castellà). La Preferente. [Consulta: 8 juny 2020].

## Enllaços externs

* Fitxa de David
# Macedoni de Tessalònica

Macedoni de Tessalònica (en llatí Macedonius, en grec Μακεδόνιος) va ser un poeta romà d'Orient amb alguna de les seves obres incloses a l'Antologia grega, que recull quaranta-tres epigrames que li corresponen. Va viure al segle vi.
A Suides es diu que era contemporani d'Agàties, que també el va incloure a la seva antologia, Pau el Silenciari i Tribonià, en temps de Justinià I, i li dona el renom del "Cònsol" (τῷ ὑπάτῳ). Els seus epigrames eren de caràcter eròtic en la seva majoria, i d'un estil elegant.

## Referències

* ↑ [https://quod.lib.umich.edu/m/moa/acl3129.0002.001/892?page=root;rgn=full+text;size=100;view=image;q1=MacedoniusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 882. ]
# Trinorfolkia clarkei

Trinorfolkia clarkei és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 8 cm de longitud total.

## Hàbitat

És un peix marí, de clima subtropical i demersal que viu entre 0-30 m de fondària.

## Distribució geogràfica

Es troba al sud d'Austràlia: des d'Austràlia Occidental fins a Victòria i Tasmània.

## Observacions

És inofensiu per als humans.

## Referències

* ↑ Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. v. 24: i-ix + 1-585.
* ↑ BioLib (anglès)
* ↑ Morton, A., 1888. Description of two new fishes. Proc. R. Soc. Tasmania 1887: 77-78, 1 pl.
* 1 2 3 4 FishBase (anglès)
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Botó d'or

El botó d'or o daurat o esperó d'or (Ranunculus repens) és una espècie de planta de flors de la família Ranunculaceae, nativa d'Europa i del nord-oest de Pacífic, avui estesa pel món com a planta ornamental. Creix en camps, pastures i preferentment en sòl humits.
És una planta herbàcia amb tiges des de les arrels. Fulles verda fosc tacades de blanc i tri-lobulades que creixen fora del node. Els tiges són belluts. Aquesta espècie es distingeix d'altres per la grandària de les seves flors que són molt més grans.
Com les altres espècies d'aquest gènere són verinoses, encara que quan s'assequen perden el verí. El sabor acre del ranuncle és acre, així que el bestiar evita menjar-los. El contacte amb la sàvia de la planta pot produir irritació en la pell.

## Referències

* ↑ «Botó d'or». Cercaterm. TERMCAT, Centre de Terminologia.
# Jira Bulahi Bad

Jira Bulahi Bad (àrab: جيرا بولهي باد, Jīrā Būlahī Bād; Al-Aaiun, 20 de juny de 1965) és una enginyera, política i activista sahrauí. És ministra de la República Àrab Sahrauí Democràtica i representant del Front Polisario a nombrosos països, i a Espanya ho és d'ençà del 2016.

## Biografia

Va néixer el 20 de juny de 1965 a Al-Aaioun, que aleshores formava part de la colònia espanyola de Saguia el-Hamra (al seu torn, part de l'antic Sàhara espanyol).
Després de la manifestació de la Marxa Verda el novembre de 1975, va fugir amb la família a la ciutat algeriana de Tindouf, a prop de les fronteres de Mauritània, el Sàhara Occidental i el Marroc. Va completar-hi el batxillerat i va treure profit a una beca per a anar-se'n a estudiar enginyeria elèctrica a Cuba. En tornar, es va unir a diverses organitzacions polítiques i socials sahrauís, com ara la Unió de la Joventut Sahrauí i la Unió Nacional de Dones Saharauis, en les quals va ocupar càrrecs de lideratge.
Els anys següents del seu retorn, Bad es va ocupar de qüestions de relacions internacionals. Una vegada va obtenir un màster en Cooperació Internacional a la Universitat d'Alacant a Espanya, va esdevenir la representant del Front Popular per a l'Alliberament de Sakia-el-Hamra i Río de Oro a Suècia en el conjunt dels països nòrdics. També ha estat directora del Departament de Relacions Internacionals i Cooperació.

## Referències

* 1 2 «L'Ajuntament de Ciutadella fa una crida per la defensa dels drets de la població refugiada sahrauí». Ajuntament de Ciutadella de Menorca. [Consulta: 28 agost 2022].
* ↑ González, Eduardo. «Jira Bulahi, primera mujer nombrada delegada en España del Frente Polisario» (en castellà). The Diplomat in Spain, 05-02-2016.
* ↑ Sánchez, Gabriela «“Marruecos ha expulsado a la ONU y ni siquiera eso les hace convocar el referéndum saharaui”» (en castellà). , 13-04-2016 [Consulta: 22 novembre 2017].
* 1 2 3 «El Frente Polisario elige por vez primera a una mujer como representante en España» (en castellà). La Vanguardia, 22-02-2016.
# Wilkinsburg

Wilkinsburg és una població dels Estats Units a l'estat de Pennsilvània. Segons el cens del 2000 tenia 19.196 habitants.

## Demografia

Segons el cens del 2000, Wilkinsburg tenia 19.196 habitants, 9.138 habitatges, i 4.477 famílies. La densitat de població era de 3.222,4 habitants per km².
Dels 9.138 habitatges en un 22,6% hi vivien nens de menys de 18 anys, en un 24,3% hi vivien parelles casades, en un 20,7% dones solteres, i en un 51% no eren unitats familiars. En el 44,5% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,4% tenia menys de 18 anys, un 7,7% entre 18 i 24, un 30% entre 25 i 44, un 23,1% de 45 a 60 i un 15,8% 65 anys o més.
L'edat mediana era de 38 anys. Per cada 100 dones de 18 o més anys hi havia 72 homes.
La renda mediana per habitatge era de 26.621 $ i la renda mediana per família de 33.412 $. Els homes tenien una renda mediana de 26.813 $ mentre que les dones 26.196 $. La renda per capita de la població era de 16.890 $. Entorn del 15,9% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilkinsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Wilkinsburg». American Fact Finder. Oficina del Cens dels Estats Units, 12-01-2010.
# Pavol Hochschorner

Pavol Hochschorner (Bratislava, 7 de setembre de 1979) és un piragüista eslovac, ja retirat, guanyador de quatre medalles olímpiques, tres d'elles d'or.

## Biografia

Va néixer el 7 de setembre de 1979 a la ciutat de Bratislava, població situada en aquells moments a Txecoslovàquia i que avui en dia és capital d'Eslovàquia. És germà bessó del també piragüista i medallista olímpic Peter Hochschorner.

## Carrera esportiva

Especialista en la modalitat d'eslàlom en aigües braves en modalitat C-2, va participar, als 21 anys, en els Jocs Olímpics d'Estiu de 2000 realitzats a Sydney (Austràlia), on al costat del seu germà Peter aconseguí guanyar la medalla d'or en aquesta prova en representació d'Eslovàquia. En els Jocs Olímpics d'Estiu de 2004 realitzats a Atenes (Grècia) aconseguiren revalidar la medalla, un fet que també succeí en els Jocs Olímpics d'Estiu de 2008 realitzats a Pequín (Xina). En els Jocs Olímpics d'Estiu de 2012 celebrats a Londres (Regne Unit) no aconseguiren revalidar el seu títol olímpic per quarta ocasió, guanyant finalment la medalla de bronze.
Al llarg de la seva carrera ha guanyat dotze medalles en el Campionat del Món de piragüisme en eslàlom, entre elles cinc medalles d'or, dues medalles de plata i quatre medalles de bronze. En el Campionat d'Europa de piragüisme en eslàlom ha guanyat catorze medalles, entre elles cinc medalles d'or, tres medalles de plata i una medalla de bronze.

## Referències

* ↑ «Bratia Hochschornerovci sa v šprinte rozlúčili s kariérou» (en eslovac). [Consulta: 25 setembre 2021].
* 1 2 3 «Olympedia – Pavol Hochschorner». [Consulta: 28 desembre 2023].
* ↑ «Pavol HOCHSCHORNER (SVK)». [Consulta: 3 desembre 2017].
# Daniele da Castrovillari

Daniele da Castrovillari (1617 - Venècia, 29 de novembre de 1678) va ser un compositor i organista italià.
Durant diversos anys va ser organista de la catedral de Ferrara, tot i que els estudis locals mai no han pogut confirmar aquesta dada. També va ser organista a Venècia, probablement sota el nom de "Fra Daniele". Li han estat atribuïdes tres òperes estrenades a Venècia: Gl'avvenimenti d'Orinda (1660), interpretada al Teatro di SS Giovanni e Paolo; La Pasife (1661) i La Cleopatra (1662, amb text de Giacomo dall'Angelo).
D'aquestes tres òperes, només s'ha conservat La Cleopatra. La partitura inclou diverses àries que requereixen considerable agilitat vocal i un lament d'una llargada de dimensions força inusuals.
El 1662 Castrovillari també va compondre diversa música vocal pel Duc de Màntua.

## Bibliografia

* Sartori, A. (1977): Documenti per la storia della musica al Santo e nel Veneto. Vicenza.
* Sparacio, D. (1925): ‘Musicisti minori conventuali’, Miscellanea francescana, xxv, 13–29, 33–44, esp. 34.
* Haselbach, R (1955): Giovanni Battista Bassani. Kassel.

## Referències

* 1 2 3 Thomas Walker i Beth L. Glixon «Castrovillari, Daniele da». Grove Music Online. Oxford Music Online. Oxford University Press.

## Enllaços externs

* Biografia
# Macedoni d'Antioquia

Macedoni d'Antioquia (Macedonius, Μακεδόνιος) fou patriarca d'Antioquia al segle vii.
Fou nomenat vers el 628 per influència del patriarca Sergi de Constantinoble, i va governar potser fins a la seva mort, que se situa entre 640 i 655. Va tenir com a successor a Jordi I d'Antioquia (fins al 656) i després a Macari d'Antioquia (vers 656 a 691) que en parla a la seva Expositio Fidei, llegida al Concili de Constantinoble el 681.
Va ser present al sínode organitzat per Pere de Constantinoble en època desconeguda però probablement el 655 (Pere fou patriarca del 654 al 666). Va passar el període del seu patriarcat a Constantinoble, ja que Antioquia havia caigut a mans dels musulmans.
# Trinomys paratus

Trinomys paratus és una espècie de mamífer rosegador de la família de les rates espinoses. És endèmica del sud-est del Brasil. Se sap molt poca cosa sobre el seu hàbitat i la seva història natural, però se sospita que viu als vestigis dels boscos tropicals humits de plana. Es desconeix si hi ha cap amenaça significativa per a la supervivència d'aquesta espècie, tot i que la transformació del seu entorn per a usos ramaders i agrícoles podria tenir-hi un impacte significatiu.

## Referències

* ↑ Brito, D.; Leite, Y.; Patterson, B. Trinomys paratus. UICN 2008. Llista Vermella d'espècies amenaçades de la UICN, edició 2008, consultada el 20 juliol 2015.
# Bajila

Bajila —àrab: بجيلة, Bajīla— fou una tribu àrab suposada subdivisió dels Anmar però altres la consideren una tribu iemenita. Aquesta tribu es va unir als khatham, als Banu Tamim, als Bakr ibn Wàïl i als Abd-al-Qays i va fer incursions a Iraq en temps del rei sassànida Sapor II (310-379) però va patir fortes pèrdues en el contraatac persa. En temps de Mahoma vivien al sud de la Meca i per les rivalitats entre clans es va dispersar i es van posar sota la protecció d'altres tribus amb les que van acabar barrejats.

## Referències

* ↑ A. P. Caussin de Perceval, Essai sur l'Histoire des Arabes avant l'Islamisme, París 1847
# El Puig (Malla)

El Puig és una casa modernista de Malla (Osona) inclosa a l'Inventari del Patrimoni Arquitectònic de Catalunya.

## Descripció

Gran torre amb una estructura annexa de la planta, amb un jardí que l'envolta, protegit per un gran mur de pedra, acabat amb dents de serra, a manera de muralla i dues entrades, una per la part davantera de la casa i l'altra per la part posterior.
Finestres:
a) Grans finestrals amb una llinda ornamental de ceràmica, decorada amb motius vegetals i protegides per uns grans porticons de fusta.
b) Trifori d'arcs de mig punt amb columnetes i capitells sense decoració.
c) Finestres d'arc conopial enllaçades per les motllures exteriors.
d) Finestres geminades acabades en arc lleugerament apuntat amb una petita circumferència al vèrtex, situada sota un arc de descàrrega.
Pou: Estructura circular amb coberta de teula a una vessant amb una sola obertura. El parament és molt irregular i mostra diferents reformes de materials moderns.

## Història

Com moltes de les cases senyorials de Malla, es tracta d'un edifici que s'afegí a l'antiga masia per tal d'esdevenir la segona residència dels propietaris. Es realitzà posteriorment a la masoveria, seguint un estil historicista, és a dir intentant recuperar elements d'altres èpoques i reproduint-los.

## Referències

* 1 2 3 4 5 6 7 «El Puig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Jirajara

El 'jirajara és una llengua extingida de l'oest de Veneçuela, que s'havia parlat a l'estat de Falcón. Formava part de la família de les llengües jirajaranes, encara que la seva classificació és incerta per manca de dades.

## Referències

* ↑ Adelaar, Willem F. H.. The Languages of the Andes. Cambridge: Cambridge University Press, 2004, p. 129–30. ISBN 052136275X.
# Wilkesville

Wilkesville és una població dels Estats Units a l'estat d'Ohio. Segons el cens del 2000 tenia 151 habitants.

## Demografia

Segons el cens del 2000, Wilkesville tenia 151 habitants, 70 habitatges, i 41 famílies. La densitat de població era de 201 habitants per km².
Dels 70 habitatges en un 24,3% hi vivien nens de menys de 18 anys, en un 47,1% hi vivien parelles casades, en un 7,1% dones solteres, i en un 41,4% no eren unitats familiars. En el 40% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,5% tenia menys de 18 anys, un 5,3% entre 18 i 24, un 23,8% entre 25 i 44, un 29,1% de 45 a 60 i un 21,2% 65 anys o més.
L'edat mediana era de 45 anys. Per cada 100 dones de 18 o més anys hi havia 93,5 homes.
La renda mediana per habitatge era de 22.188 $ i la renda mediana per família de 36.875 $. Els homes tenien una renda mediana de 35.179 $ mentre que les dones 33.125 $. La renda per capita de la població era de 16.274 $. Aproximadament el 16,7% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilkesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wilkesville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Pequelandia

Pequelandia va ser un programa de televisió xilè, emès entre 1995 i 2003 per UCV Televisión. Va ser conduït per Claudia Loreto Bravo i les titelles estaven a càrrec de Roberto Oyarzún. A més, la participació de l'actor George Casanova va ser fonamental perquè va desenvolupar prop de sis personatges diferents per al programa. Tots ells, més les titelles, van ser seguits pels nens de l'època.
Gastón Centeno Pozo va ser el primer director i, quan es va embarcar en el projecte Mundo Mágico, la directora Pamela Farías va seguir amb el càrrec amb molt bons resultats. Un dels titelles, el Doctor Pavor, va aconseguir tal popularitat que va passar a altres programes del canal, més enfocats a un públic adult.

## Referències

* 1 2 Centeno Pozo, Gastón. «Pequelandia» (en castellà). Tongas Televisión. [Consulta: 19 juny 2021].
* ↑ «Títeres se tomarán la capital provincial». El diario de Chiloé, 26-04-2009. [Consulta: 19 juny 2021].